ໂຈນທະເລໂຊມາເລຍ ຢຶດເຮືອຢອັດອະເມຣິກັນ
ໂຈນທະເລໂຊມາເລຍ ຢຶດເຮືອຢອັດສະຫະລັດ ພ້ອມກັບຜູ້ເດີນທາງໄປນຳ 4 ຄົນ
ພວກໂຈນທະເລ ຢູ່ນອກແຄມໂຊມາເລຍ ໄດ້ຈີ້ເຮືອຢອັດ ລຳນຶ່ງທີ່ມີຊາວອະເມຣິກັນ 4 ຄົນເດີນທາງໄປນຳ ພວກ ເຈົ້າໜ້າທີ່ຢູ່ໃນບໍລິເວນດັ່ງກ່າວທີ່ຕິດຕາມເບິ່ງການເຄື່ອນ ໄຫວຂອງພວກໂຈນທະເລ ກ່າວວ່າ ເຮືອຢອັດ S/V Quest ໄດ້ຖືກພວກໂຈນທະເລຢຶດ ໃນມື້ວັນສຸກວານນີ້ ໃນບໍລິເວນມະຫາສະມຸດອິນເດຍ ນອກແຄມຝັ່ງຂອງໂຊ ມາເລຍ ເວັບໄຊທ໌ທີ່ລາຍງານກ່ຽວກັບການເດີນທາງຂອງເຮືອຢອັດ S/V Quest ແຈ້ງວ່າ ເຮືອລຳດັ່ງກ່າວເປັນຂອງຄູ່ສາມີພັນ ລະຍາ ຄົນອະເມຣິກັນ ທີ່ອອກກິນເບ້ຍບຳນານແລ້ວ ແລະ ເວັບໄຊທ໌ນີ້ຍັງແຈ້ງວ່າ ສາມີພັນລະຍາຄູ່ນີ້ໄດ້ເລີ້ມອອກເດີນທາງຮອບໂລກມາແຕ່ເດືອນທັນ ວາປີ 2004 ໃນແຜນການເດີນທາງທີ່ວາງໄວ້ວ່າ ຈະໃຊ້ເວລາລະຫວ່າງ 8 ຫາ 10 ປີນັ້ນ ໃນຕອນເຊົ້າຂອງມື້ວານນີ້ເຈົ້າໜ້າທີ່ຕໍ່ຕ້ານໂຈນທະເລຂອງສະຫະພາບຢູໂຣບກ່າວວ່າ ພວກ ໂຈນທະເລໂຊມາເລຍ ໄດ້ຈັບເຮືອປະມົງລຳນຶ່ງຂອງເຢເມ ພ້ອມດ້ວຍລູກເຮືອ 8 ຄົນ ຢູ່ໃນບໍ ລິເວນອ່າວເອເດັນ ກອງກຳລັງຕໍ່ຕ້ານພວກໂຈນທະເລ ຂອງສະຫະພາບຢູໂຣບກ່າວວ່າຕົນຍັງບໍ່ມີລາຍລະອຽດ ກ່ຽວກັບເຮືອ Alfadous ແລະພວກລູກເຮືອນັບແຕ່ໄດ້ຖືກຈັບໄປໃນມື້ວັນອາທິດແລ້ວ ກອງທັບເຮືອຂອງນາໆຊາດ ໄດ້ທຳການລາດຕະເວນ ຢູ່ນອກແຄມຝັ່ງທະເລຂອງໂຊມາເລຍ ແຕ່ບໍ່ໄດ້ປະສົບຄວາມສຳເລັດພໍທໍ່ໃດ ໃນການສະກັດກັ້ນບໍ່ໃຫ້ພວກໂຈນທະເລ ໂຈມຕີກຳປັ່ນ ທີ່ແລ່ນຢູ່ໃນບໍລິເວນອ່າວເອເດັນ ແລະມະຫາສະມຸດອິນເດຍ ໃນໄລຍະສອງສາມປີຜ່ານມານີ້ ພວກໂຈມທະເລໂຊມາເລຍມີລາຍໄດ້ຫຼາຍຮ້ອຍລ້ານໂດລາ ໃນການຈີ້ແລະການຈັບເອົາກຳປັ່ນ ເພື່ອຮຽກຄ່າໄຖ່